b'\n_START_ARTICLE_\n\xc3\x9clle Kruus\n_START_PARAGRAPH_\n\xc3\x9clle Kruus (neiuna \xc3\x9clle Kaal; s\xc3\xbcndinud 19. augustil 1958 P\xc3\xb6ide k\xc3\xbclan\xc3\xb5ukogus) on eesti kunstiajaloolane, Adamson-Ericu muuseumi direktor._NEWLINE_Ta l\xc3\xb5petas aastal 1973 Tornim\xc3\xa4e 8-klassilise kooli ja aastal 1976 Orissaare Keskkooli. Aastal 1983 l\xc3\xb5petas ta Tartu Riikliku \xc3\x9clikooli ajalooteaduskonna ajaloo ja \xc3\xbchiskonna\xc3\xb5petuse \xc3\xb5petaja kvalifikatsiooniga; kunstiajaloo lisaerialaga._NEWLINE_Ta t\xc3\xb6\xc3\xb6tas aastatel 1980\xe2\x80\x931984 Eesti Vaba\xc3\xb5humuuseumis. Aastast 1984 t\xc3\xb6\xc3\xb6tab ta Adamson-Ericu muuseumis ja aastast 1992 samas direktorina. Ta on aastast 1994 Kunstnike Liidu liige ja aastast 1995 Rahvusvahelise Muuseumide N\xc3\xb5ukogu liige._NEWLINE_Ta on uurinud peamiselt Adamson-Ericu elu ja loomingut ning ta on avaldanud tarbekunsti- ja graafikan\xc3\xa4ituste \xc3\xbclevaateid.\n_START_SECTION_\nIsiklikku\n_START_PARAGRAPH_\nTema vennad on zooloog Mati Kaal ja poliitik Vambo Kaal ning tema s\xc3\xb5tse on kirjanik Aira Kaal.'